Si Palui: Main Api
“Sudah zamannya kalu Lui ai, bila kada begaya kaya nitu kada mudirin alias kampungan,” sahut Garbus.
WAYAH ini di zaman gumbalisasi ada haja palajar putra maupun putri bila babuat di sapida mutur, tangan biniannya kaya urang dua laki bini. Bapingkut pisit ka pinggang lakiannya, apalagi sapida muturnya sport atau sapida mutur gede, asa himung biniannya babuat, kaya inya tu pang anak jalanannya.
”Aku Bus ai prihatin banar malihat kalakuan palajar damini wani babuat kaya urang dua laki bini haja, pisit maragap ka lakiannya,” ujar Palui marista ka Garbus.
“Sudah zamannya kalu Lui ai, bila kada begaya kaya nitu kada mudirin alias kampungan,” sahut Garbus.
“Wani main api wayah ini kakanakan palajar Lui lah?” sahut Tulamak.
“Main api apa pulang, Mak? Kalu luyuh siapa nang betanggungjawab,” Palui piragah kada tahu.
“Kada usaha piragah kada tahu ikam ne Lui ai? Ikam guru tingkat menengah kalu, pasti tahu banar wan karakter palajar nang ada di sakulahan ikam nitu?” tumpalak Tulamak.
“Istilah ikam Mak ai, hebat banar nitu aku salut,” puji Palui ka Tulamak.
“Makanya aku rajin mambaca suratkabar, ada binian mambuang bayi, nitu kajadian wani main api wan lalakian, iyakah?” ujar Tulamak.
“Nah Lui, jangan disangka ikam Tulamak ne kada pintar, bailmu jua inya?” ucap Garbus malawanakan Tulamak.
“Apa te Mak artinya main api nitu, supaya aku kawa kena manjalasakan kapada palajar di sakulahanku ?” Palui minta jalasakan sakalinya.
min_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn